Gui Sportsklubb

Gui Sportsklubb er et norsk idrettslag i Asker kommune, med tilhørighet til Heggedal og Vollen med omegn. Idrettslaget ble etablert 1. oktober 2019 ved sammenslåing av Heggedal Idrettslag og Vollen Ungdomslag.

Bakgrunn

Heggedal Idrettslag 
Heggedal Idrettslag ble stiftet 3. februar 1914, som Idrettsforeningen Djerv. Foreningen holdt lenge til i grendehuset Friheim. I 1946 ble foreningen slått sammen med Heggedal-arbeidernes idrettslag som var etablert i 1933, og fikk da navnet Heggedal Idrettslag. 

Idrettslaget har gjort seg bemerket innen skihopping. Bakken Fossekollen fra 1926 var i årene som fulgte blant de største på Østlandet. Arne Larsen (kombinert og hopp) og Torbjørn Yggeseth (hopp) representerte Heggedal IL i begynnelsen av sekstiårene. 

Idrettslaget fikk i slutten av tjueårene tomt til idrettsplass med fotballbane og friidrettsbane på Gjellum. Det var i mange år forholdsvis enkle forhold, men det bedret seg etterhvert. I 1989 åpnet nye Gjellum stadion. Tredve år senere ble anlegget igjen oppgradert og gjenoppsto i september 2020 som nye Gjellum idrettspark.

I tillegg til skiidrett, fotball, friidrett, bordtennis, allidrett for barn og trim for eldre har, har laget også hatt en egen gruppe for volleyball.

Vollen Ungdomslag 
Vollen Ungdomslag ble stiftet 4. november 1914, som Voldebugtens ungdomsforening. Da grendehuset Vennely åpnet 17. mai 1918, ble dette lagets samlingssted. I 2010 fikk laget et nytt klubbhus ved kunstgressbanen på Arnestad. 

Laget drev etterhvert med allidrett, badminton, bandy, fotball, håndball, skiidrett og volleyball. I tillegg til idrett drev ungdomslaget også en barnehage, og holdt kulturaktiviteter innen dans, musikk, teater, tegning og forming.

Sportsklubben i dag 
Idrettslaget har per 2023 om lag 2000 medlemmer, med et bredt tilbud innen 13 områder:
 Allidrett
 Alpint
 Bordtennis
 Fotball
 Friidrett
 Frisbeegolf
 Håndball
 Kampsport
 Langrenn
 Paraidrett
 Sykkel
 Trim
 Vannsport

Sykkel 
Klubbens sykkelavdeling har sitt opphav i Heggedal Cykleklubb fra 2016, med klubbhus på Gjellum. I samarbeid med Heggedal Idrettslag registrerte de seg som sykkelklubb i Norges Cykleforbund i 2019. Klubben har siden arrangert klubbmesterskap hvert år under navnet «HCK-runden».

Fotball 
Tabell

Divisjonsutvikling

Litteratur

Referanser

Eksterne lenker 
 
 Heggedal Idrettslag på lokalhistoriewiki.no
 Vollen Ungdomslag på lokalhistoriewiki.no

Idrettslag i Asker
Idrettslag etablert i 1914
Fotballag i Viken
Fotballag etablert i 1914
Skiklubber i Norge
Tidligere bandyklubber i Norge
Tidligere håndballag i Norge